́хъ ра́ди у̀бо и сла́вни наста̂вницы на́ши и учи́тели, и со живу́щимъ въ ни́хъ всест҃ы́мъ дх҃омъ, ѕѣлѡ̀ прему́дрѣ всѣ́хъ науча́ютъ, пре́жде вся́кагѡ ино́гѡ до́брагѡ дѣ́ланія и поуче́нія: па́че же въ по́прищи бг҃отво́рнагѡ безмо́лвія себѐ вда́ти хотя́щымъ, и посвяти́ти себя̀ бг҃у, и ѿто́ргнутися мі́ра, и умо́мъ безмо́лвствовати, въ гдс̑ѣ моли́тися, и ѿ негѡ̀ ми́лости проси́ти безъ̑ сумнѣ́нія, и всест҃о́е и сладча́йшее єгѡ̀ и́мя, непреста́ннѡ имѣ́ти дѣ́ломъ же и поуче́ніемъ, и сіѐ въ се́рдцѣ, и во умѣ̀, и во устна́хъ вы́ну ѡбноси́ти, и въ не́мъ, и съ ни́мъ и воздыха́ти, и жи́ти и спа́ти, и бо́дрствовати, и дви́житися, и я́сти,и пи́ти, и вкра́тцѣ рещѝ, понужда́тися вся̂ подо́бнѣ твори́ти